भारत सरकार

पृथ्वी विज्ञान मंत्रालय

**राज्‍य सभा**

अतारांकित प्रश्न सं. **992**

सोमवार, 3 दिसम्‍बर, 2012 को उत्तर के लिए

**जलवायु परिवर्तन का आकलन करने हेतु डेटाबेस**

**992. श्री पंकज बोरा:**

क्‍या **पृथ्‍वी विज्ञान** मंत्री यह बताने की कृपा करेंगे कि:

1. **क्‍या सरकार के पास जलवायु परिवर्तन का आकलन करने हेतु एक सुदृढ़ डेटाबेस तैयार करने के लिए दूर पृथ्‍वी संवेदी (रिमोट अर्थ सेंसिंग) का प्रयोग करने संबंधी कोई प्रस्‍ताव है;**
2. **क्‍या सरकार ने भारतीय क्षेत्र में वैश्‍विक उष्‍णता के निवारण और नियंत्रण के लिए ऐसे डेटाबेस के प्रभाव का मूल्‍यांकन करने हेतु कोई अध्ययन करवाया है; और**
3. **यदि हां, तो तत्‍संबंधी ब्‍यौरा क्‍या है?**

**उत्तर**

विज्ञान एवं प्रौद्योगिकी मंत्री तथा पृथ्वी विज्ञान मंत्री

(श्री एस. जयपाल रेड्डी)

1. जी हां । अंतरिक्ष विभाग हैदराबाद स्‍थित राष्‍ट्रीय सुदूर संवेदी केन्‍द्र (एनआरएससी) में जलवायु और पर्यावरण अध्‍ययन के लिए राष्‍ट्रीय सूचना प्रणाली (एनआईसीईएस) हेतु जलवायु परिवर्तन संबंधी प्रभाव का आकलन करने के लिए जरूरी सूचना बेस को **सुदृढ़**  बनाने के लिए उचित संस्‍थागत व्‍यवस्‍थाओं को संगठित करने का प्रयास कर रहा है।
2. जी नहीं।
3. प्रश्‍न नहीं उठता ।

\*\*\*\*\*